Planinarski dom Kotlovača
<s>Planinarski dom Kotlovača nalazi se na planini Kozari, Bosna i Hercegovina, na istomenoj lokaciji pored riječice Kotlovače, unutar Nacionalnog parka Kozara.</s><s>Domom raspolaže i upravlja Planinarsko društvo „Klekovača“ iz Prijedora.</s><s>Raspolaže sa 43 kreveta razmještena u jednu kolektivnu spavaonicu i četiri sobe.</s><s>Ima električnu struju, tekuću vodu i etažno grijanje u spavaonicama.</s><s>Nema stalnog domara i otvara se vikendima i po dogovoru.</s>

<s>Pristup 
Do doma se dolazi magistralnim putem Banja Luka - Prijedor do mjesta Kozarac, gdje se skreće u pravcu Nacionalnog parka “Kozara”.</s><s>Od Kozarca prema Mrakovici, nakon 4,6 km,  put se odvaja lijevo i nakon 1.300 m dolazi se do doma.</s><s>Drugi pristup je putem Gradiška – Podgradci – Mrakovica – Kozarac.</s><s>Od Mrakovice prema Kozarcu na 7,4 km skreće se desno na makadamski put koji vodi prema domu.</s>

<s>Izgradnja 
Izgradnja doma je počela u maju 1957. godine na Kotlovači i to dobrovoljnim radom članova Društva te učenika srednjih škola, omladine i građana.</s><s>Finansijsku i materijalnu pomoć pružili su Planinarski savez Bosne i Hercegovine i brojne radne i društvene organizacija grada Prijedora.</s><s>Prva faza izgradnje doma završena je 1961. godine.</s><s>Dom je dograđivan u nekoliko navrata.</s>

<s>Nakon izgradnje spomenika borcima NOR-a na Mrakovici, počele su masovne posjete građana iz cijele Jugoslavije.</s><s>Slijedila je dogradnja 1973.</s><s>Nakon toga dom je raspolagao sa 50 ležaja, dvije sale sa po 50 mjesta i terasa sa 50 mjesta, te velika kuhinja sa ostavom.</s><s>U međuvremenu izgrađeni su trafosatanica, betonski rezervoar i dovedena voda.</s>

<s>Novom nadogradnjom u potkrovlju 1983. godine povećan je kapacitet na 100 ležaja.</s><s>Svi ovi radovi uglavnom su izvršeni dobrovoljnim radom članova Društva.</s>

<s>Tokom 2013. godine izvršena je posljednja rekonstrukcija i obnovljanje.</s>

<s>Planinarenje 
Od doma vode staze prema: Kozaračkom kamenu, Memorijalnoj zoni na Mrakovici, Goloj planini i drugim dijelovima Kozare.</s><s>Dom se nalazi tačno na polovini staze Rajkovići - Zečiji kamen, koja ima elemente via ferrate sa vertikalnim dionicama.</s><s>U blizini doma je i uređeno sportsko penjalište Zečiji kamen sa više od 20 smjerova ocijenjenih ocjenama od 6 do 8+.</s>

<s>Literatura 
 Šefko Hadžialić: Planinarske kuće i domovi u Bosni i Hercegovini, Sarajevo, 1984
 Mehmed Šehić: Transferzalni vodič po Planinama Bosne i Hercegovine, Sarajevo, 1975
 PD Bjelašnica: Planinarske kuće i domovi u Bosni i Hercegovini, Sarajevo, 1955</s>

<s>Reference</s>

<s>K
Kozara i Potkozarje</s>

